EkBass/fiwiki-20250220-pages-articles huggingface dataset:
Albert Einstein -mitali

Albert Einstein -mitali on vuosittain myönnettävä tiedepalkinto. Sen myöntää Bernin Albert Einstein Society. Palkintoa on myönnetty vuodesta 1979. Albert Einstein -mitalia ei tule sotkea toisiin Albert Einsteinin mukaan nimettyihin palkintoihin, joita ovat muun muassa Albert Einstein -rauhanpalkinto ja Albert Einstein -palkinto. == Palkinnonsaajat == * 1979 - Stephen Hawking ja Feza Gürsey * 1982 - Friedrich Wahlen * 1983 - Hermann Bondi * 1984 - Victor Weisskopf * 1985 - Edward Witten * 1986 - Rudolf Mössbauer * 1987 - Jeanne Hersch * 1988 - John Archibald Wheeler * 1989 - Markus Fierz * 1990 - Roger Penrose * 1991 - Joseph Hooton Taylor, Jr. * 1992 - Peter Bergmann * 1993 - Max Flückiger, Adolf Meichle * 1994 - Irwin Shapiro * 1995 - Chen Ning Yang * 1996 - Thibault Damour * 1998 - Claude Nicollier * 1999 - Friedrich Hirzebruch * 2000 - Gustav Tammann * 2001 - Johannes Geiss, Hubert Reeves * 2003 - George F. Smoot * 2004 - Michel Mayor * 2005 - Murray Gell-Mann * 2006 - Gabriele Veneziano * 2007 - Reinhard Genzel * 2008 - Beno Eckmann * 2009 - Kip Thorne * 2010 - Hermann Nicolai * 2011 - Adam Riess, Saul Perlmutter * 2012 - Alain Aspect * 2013 - Roy Kerr * 2014 - Thomas Kibble * 2015 - Stanley Deser, Charles W. Misner * 2016 - Aleksei Jurjevitš Smirnov * 2017 - LIGO Scientific Collaboration and the Virgo CollaborationLigo Awards * 2018 – Juan Maldacena * 2019 – Clifford Martin Will * 2020 – Event Horizon Telescope -hanke Lähde == Lähteet == Luokka:Fysiikan palkinnot
Pentti Sinersaari

Pentti Olavi Sinersaari (s. 5. lokakuuta 1956 Elimäki) on entinen suomalainen keihäänheittäjä. Sinersaari voitti keihäänheiton Suomen mestaruuden kaksi kertaa. Hänen ennätystuloksensa on Aucklandissa vuonna 1979 heitetty 93,84 m, jolla hän oli kauden 1979 maailmantilaston ykkönen. Suomen vuositilaston ykkönen hän oli lisäksi vuosina 1978 (88,90 m), 1981 (91,98 m) ja 1983 (90,90 m). Seuratasolla hän edusti Korian Pontta, Kuusankosken Urheiluseuraa ja Elimäen Vauhtia. ==Saavutukset== *6. sija kesäolympialaisissa 1980 *11. sija EM-kisoissa 1978 *17. sija EM-kisojen 1982 karsinnassa *Suomen mestari: 1980, 1983 *SM-hopea: 1981 *SM-pronssi: 1977, 1978, 1979 ==Lähteet== * * digilander.libero.it * Luokka:Suomalaiset keihäänheittäjät Luokka:Vuonna 1956 syntyneet Luokka:Elävät henkilöt
Königgrätzin taistelu

Königgrätzin taistelu (tunnettu myös nimellä Sadowan taistelu) käytiin 3. heinäkuuta 1866 Preussin ja Itävallan johtaman koalition välillä. Tähän Preussin–Itävallan sodan ratkaisutaisteluun osallistuivat Preussin 1., 2. ja 3. armeija eli yhteensä noin 225 000 miestä. Preussin joukkoja johti kenraali Helmuth von Moltke. Itävaltalaisia johti kenraali Ludwig von Benedek, jolla oli komennossaan 223 000 miestä. ==Taistelun alkujärjestelyt== Moltke käytti rautateitä joukkojensa siirtoihin ja saapui siksi Königgräziin (nykyiseen Tšekin Sadowaan Hradec Královén () lähistölle) ennen Benedekiä, joka joutui siten jättämään vasemman sivustansa lähes suojattomaksi. Lisäksi Benedek oli sijoittanut reservinsä liian lähelle pääjoukkoja, mikä tarkoitti, että preussilaiset voisivat saartaa hänen joukkonsa. Benedek järjesti joukkonsa vanhentuneeseen 1700-luvun tyyliin ja kärsi tappioita jo ryhmitysvaiheessa. Lisäksi Itävallan koalition joukkojen moraali oli huono ja heistä hieman yli 100 000 oli slaaveja, joita taistelun lopputulos ei juuri kiinnostanut. 2\. heinäkuuta Moltken tiedustelijat paikallistivat itävaltalaiset. ==Taistelun kulku== Lennätinyhteyksien katkettua Preussin 2. armeija ei lähtenyt hyökkäykseen, kuten Moltke oli suunnitellut ja 2. sekä 3. armeija joutuivat Itävallan tykistön tuleen, jolloin preussilaisten hyökkäykset tyrehtyivät, heidän vallattuaan vain pienen metsikön. Tällöin itävaltalaiset ryhtyivät vastahyökkäykseen, joka osoittautui virheeksi, sillä preussilaisilla oli takaaladattavat kiväärit, joilla pystyi ampumaan nopeasti makuultakin. Keskipäivään mennessä ei ollut tapahtunut mitään ratkaisevaa, vaikka itävaltalaiset olivat kärsineet raskaita tappioita, pystyivät he silti pitämään puolensa. Noin kello 14 Preussin 2. armeija saapui rintamalle iskien itävaltalaisten oikeaan sivustaan, joka oli kulunut taistelussa. Samalla Preussin 1. armeija iski itävaltalaisten keskustaan estäen oikean sivustan avustamisen. Pian Itävallan oikea sivustan puolustus murtui ja Itävallan häviö oli sinetöity. Benedek onnistui huonon sään, viimeisen vastaiskun ja tykistön tulen turvin vetäytymään pelastaen näin mahdollisimman suuren osan armeijastaan. Silti taistelussa oli kuollut tai haavoittunut 20 000 itävaltalaista ja vain 9 000 preussilaista, lisäksi 20 000 itävaltalaista jäi vangiksi. ==Voiton selitys ja seuraukset== Preussin käyttämä uusi aseteknologia, uuden tekniikan (rautateiden ja lennättimen) hyödyntäminen sekä hyvin koulutettu yleisesikunta takasivat Preussille voiton. 23\. elokuuta solmittiin rauhansopimus Preussin ja Itävallan välillä. Preussi ei vaatinut Itävallalta lainkaan alueita. Sodan jälkeen Preussin ja Itävallan välit pysyivät varsin hyvinä ja 1879 ne olivat jo niin hyvät, että Saksan ja Itävallan keisarikunnat solmivat kaksiliiton. ==Katso myös== *Königgrätzer Marsch == Lähteet == * Luokka:Preussin–Itävallan sota Luokka:Itävallan taistelut Luokka:Hradec Královén lääni
Seepranuolimonni

Seepranuolimonni (Otocinclus cocama) on eteläamerikkalainen imumonni, jota pidetään myös akvaarioissa. == Koko ja ulkonäkö == Seepranuolimonni jää pieneksi, yleensä alle viisisenttiseksi. Sen vartalonmuoto on nuolimonneille tyypillinen litteä, haarniskoitu, ja suu kokonaan kalan alapuolella. Muista lajeista sen erottaa poikkiraitojensa ja pyrstön W-kuvion avulla. Kalalla on myös enemmän hampaita kuin lähilajeilla. == Alkuperä == Seepraimumonneja elää luonnossa Perussa, Ucayali-joessa ja mahdollisesti myös Marañón-joessa. Akvaariokauppaan tulevat yksilöt on kasvatettu yleensä Aasiassa. == Käyttäytyminen ja lisääntyminen == Vaikka nuolimonnit ovat pienikokoisia, niille suositellaan melko isoa akvaariota, jotta veden laatu pysyy varmasti hyvänä.Faunatar == Vesiolot ja ravinto == Seepranuolimonnille sopii kirkas, virtaava vesi, jonka lämpötila on 21-25 astetta ja pH 6-7,5. Ravintona pääasiallisesti kasvispitoinen ruoka.Sanna Vihavainen (harrastajan sivu) == Lähteet == == Aiheesta muualla == *Planet Catfish kuvagalleria * Luokka:Akvaariokalat Luokka:Imumonnit Luokka:Uhanalaiset kalat
Markkinatunnelma

Markkinatunnelma (engl. Market sentiment) on sijoittajien laumakäyttäytymiseen liittyvä käsite. Markkinatunnelman ollessa pessimistinen, markkinat voivat ylireagoida odottamattomiin huonoihin uutisiin, kun tappionpelko leviää sijoittajien keskuudessa.http://www.turunsanomat.fi/talous/liite/?ts=1,3:1018:0:0,4:18:78:1:2007-10-30,104:18:495246,1:0:0:0:0:0: Kurssinousun päättymistä ennakoi euforinen markkinatunnelma, jolloin osakesijoittamista käsitellään runsaasti mediassa ja sijoituskohteita markkinoidaan aggressiivisesti.http://www.investori.com/cgi- bin/read.pl?a01/s011201.htm == Lähteet == Luokka: Sijoittajapsykologia
Bob Parker

Bob Parker (s. 1953) on uusiseelantilainen entinen televisiojuontaja ja Christchurchin entinen kaupunginjohtaja (2007–2013). Parker juonsi vuosina 1984–1996 uusiseelantilaista versiota This Is Your Life -televisioformaatista. Hänet valittiin Banksin niemimaan hallinnollisen alueen majuriksi vuonna 2001. Parker kannatti hallintopiirinsä yhdistämistä Christchurchiin, ja liitoksen tapahduttua maaliskuussa 2006 hänestä tuli Banksin niemimaan edustaja Christchurchin kaupunginvaltuustoon. Syyskuun 2007 paikallisvaaleissa Parker nousi Garry Mooren seuraajaksi Christchurchin kaupunginjohtajana. Hän sai päälle 46 000 ääntä, voittaen selvästi vastaehdokkaansa Megan Woodsin yli 15 000 äänellä.New Zealand Herald 13.10.2007 Parker ei ole koskaan kuulunut yhteenkään puolueeseen.http://www.bobparker.co.nz/faqs.htm Helmikuussa 2011 Christchurchissä tapahtui voimakas, 185 kuolonuhria vaatinut maanjäristys. Parker sai kehuja johtajuudestaan maanjäristyksen jälkihoidossa, ja hänet aateloitiin vuodenvaihteessa 2013–2014 (Knights Companion of the New Zealand Order of Merit, KNZM). ==Lähteet== Luokka:Uusiseelantilaiset poliitikot Luokka:Daytime Emmy -palkinnon saajat Luokka:Vuonna 1953 syntyneet Luokka:Elävät henkilöt
M/S Etel

M/S Etel () on ukrainalaisen Phoenix Logisticsin omistama ro-ro-rahtialus. Laiva on rakennettu vuonna 1977 Hollming Oy:n Rauman telakalla. Etel on rekisteröity Belizen lipun alle ja sen kotisatama on Belize City. Etelin sisaraluksia ovat M/S Inzenieris Kreilis, M/S Ion, M/S Inzhener, M/S Inzenieris Neciporenko, M/S Inzenieris Suhorukovs, M/S Sea Trader, M/S Alo, M/S Mekhanik Tarasov ja M/S Algaswaa. == Käyttöhistoria == Vuonna 1977 alus valmistui ja se luovutettiin neuvostoliittolaisen Latvian Shipping Companyn omistukseen. Aluksen kotisatamaksi tuli Riika ja nimeksi Mekhanik Fedorov. Vuonna 1991 alus sai nimen Mehanikis Fjodorovs. Vuonna 1997 alus aloitti liikennöinnin Latvian Ventspilsin ja Saksan Kielin välillä. Helmikuussa Mehanikis Fjodorovs siirtyi lyhyeksi ajaksi TransRussiaExpressin Kielin ja Pietarin väliseen liikenteeseen. Myöhemmin samana vuonna alus aikarahdattiin eli vuokrattiin tuntemattomalle varustamolle, joka operoi aluksella Saksan Travemündesta. Vuonna 1999 Dogoe Shipping Ltd. osti aluksen ja rekisteröi sen Maltan lipun alle. Kotisatamaksi tuli Valletta. Syyskuussa 1999 alus aikarahdattiin Cargo Connect Transport & Logistic Ltd:n Hampurin ja Hullin väliseen liikenteeseen nimellä CCTL Hamburg. Vuonna 2002 alus sai nimen Hamburg ja se siirtyi Finnlines Cargo Servicen Kielin ja Riian väliseen liikenteeseen. Kesäkuusta elokuuhun 2002 Hamburg oli aikarahdattuna norjalaisen Fjord Linen Hanstholmin ja Egersundin väliseen liikenteeseen. Vuonna 2004 alus siirtyi Mann Linesin liikenteeseen reitille Århus–Paldiski–Gdańsk–Kiel. Huhtikuussa 2007 ukrainalainen Phoenix Logistics osti aluksen ja rekisteröi sen Belizen lipun alle nimellä Etel. Kotisatamaksi tuli Belize City. 2. toukokuuta 2007 Etel aikarahdattiin vanUdenin liikenteeseen. == Lähteet == == Aiheesta muualla == *Fakta om Fartyg – M/S Mekhanik Fedorov *vanUden Etel Luokka:Suomessa valmistetut alukset
Teatteri Pesä

Teatteri Pesä on vuonna 1978 perustettu ammattimaisesti toimiva keravalainen teatteriryhmä, jolla ei ole omaa kotiteatteria. Teatteri toimii asiakkaan tarjoamissa tiloissa. Tilausesityksien ohella teatteri harjoittaa hyväntekeväisyystoimintaa. File:Teatteri Pesä 1990 - Summer Theatre Sc25 C.jpg|Teatteri Pesän kesäteatteri, Kerava 1990 File:Teatteri Pesä 1990 - Summer Theatre Sc21 C.jpg|Teatteri Pesän kesäteatteri, Kerava 1990 File:Teatteri Pesä 1990 - Summer Theatre Sc22 C.jpg|Teatteri Pesän kesäteatteri, Kerava 1990 File:Teatteri Pesä 1990 - Summer Theatre Sc24 C.jpg|Teatteri Pesän kesäteatteri, Kerava 1990 File:Kerava Day 1992 at Kerava Museum - Teatteri Pesä Sc19 C.jpg|Teatteri Pesä - Keravapäivä 1992, Keravan museo File:Kerava Day 1992 at Kerava Museum - Teatteri Pesä Sc20 C.jpg|Teatteri Pesä - Keravapäivä 1992 File:Teatteri Pesä 1992 - Summer Theatre Sc23 C.jpg|Teatteri Pesän kesäteatteri, Kerava 1992 File:Teatteri Pesä 1992 - Summer Theatre Sc21 C.jpg|Teatteri Pesän kesäteatteri, Kerava 1992 == Aiheesta muualta == *Teatteri Pesän kotissivut *Ilona, Teattereiden esitystietokanta Luokka:Suomen teatterit
Helsingin katolinen hiippakunta

Helsingin katolinen hiippakunta kattaa koko Suomen. Siihen kuuluu kahdeksan seurakuntaa, joissa oli vuoden 2019 alussa yhteensä jäsentä. Piispana toimii Raimo Goyarrola syyskuusta 2023 lähtien. == Historia == Suomen apostolinen vikaarikunta perustettiin 1920. Sitä ennen Suomen katoliset seurakunnat olivat kuuluneet Mahiljoun arkkihiippakuntaan. Vuonna 1955 vikaarikunta korotettiin Helsingin hiippakunnaksi. ==Helsingin katoliset piispat== Ennen vuotta 1955 Suomi oli niin kutsuttu apostolinen vikaarikunta, jota hoiti apostolinen vikaari. Tämä vikaari ei ollut Helsingin piispa, vaan jonkin toisen alueen titulaaripiispa. ===Apostoliset vikaarit 1923–1955=== *Mikael Buckx SCJ 1923–1933 (Dolichen titulaaripiispa) *Gulielmus Cobben SCJ 1934–1955 (Amathus in Palaestinan titulaaripiispa) ===Helsingin piispat 1955–=== piispa piispa virka-aika lisätietoa Gulielmus Cobben SCJ 1955–1967 Paul Verschuren SCJ 1967– 1998 Józef Wróbel SCJ 2001– 2008 Teemu Sippo SCJ 2009– 2019 Raimo Goyarrola 2023– == Katso myös == * Katolinen kirkko Suomessa * Luettelo Suomen katolisista kirkoista == Lähteet == == Aiheesta muualla == * Hiippakunnan kotisivut Luokka:Katolinen kirkko Suomessa Luokka:Katolisen kirkon hiippakunnat
Christian Ziege

Christian Ziege (s. 1. helmikuuta 1972 Berliini) on entinen saksalainen jalkapallovalmentaja ja entinen keskikenttäpelaaja. Ziege voitti Saksan maajoukkueessa Euroopanmestaruuden vuoden 1996 EM-kisoissa. == Ura pelaajana == Saksan maajoukkueessa Ziege pelasi yhteensä 72 ottelua, joissa hän teki yhdeksän maalia. Vuoden 1996 EM-kisojen lisäksi Ziege edusti maataan myös vuosien 1998 ja 2002 MM-kisoissa ja vuoden 2000 EM-kisoissa. Hänet oli myös valittu vuoden 2004 EM-kisojen ryhmään, mutta ei päässyt pelaamaan. Seurajoukkueurallaan Ziege voitti Bundesliigan kahdesti Bayernissa ja Serie A-mestaruuden kerran Milanissa. Hän voitti myös UEFA Cupin Bayernissa vuonna 1996 ja Liverpoolissa vuonna 2001. Liverpoolin kanssa Ziege voitti myös Englannin liigacupin samana vuonna. === Meriitit pelaajana === * Euroopan mestaruus: 1996 ** 1.kierros: 2000, 2004 * MM-hopeaa: 2002 * MM-puolivälierät: 1998 * UEFA Cup (2): 1996, 2001 * Saksan mestaruus (2): 1994, 1997 * Italian mestaruus: 1999 * FA Cup: 2001 == Peliuran jälkeen == Peliuransa jälkeen Ziege on työskennellyt Borussia Mönchengladbachin organisaatiossa. Maaliskuussa 2007 hänet nimitettiin Peter Panderin seuraajaksi seuran urheilutoimenjohtajaksi. Kesällä 2008 Ziegen sopimusta tehtävässä jatkettiin vuoteen 2011 saakka. Lokakuussa 2008 Borussia antoi potkut päävalmentaja Jos Luhukaylle ja Ziege siirtyi hoitamaan myös päävalmentajan tehtäviä siihen saakka, kunnes seura löytää uuden päävalmentajan. Gladbach: Sportdirektor kommissarischer Coach Ziegen valmennuspesti jäi yhteen otteluun, jossa Gladbach pelasi 2–2 tasapelin VfL Bochumin kanssa. Uudeksi valmentajaksi nimettiin ottelun jälkeen Hans Meyer. Meyer wieder in Gladbach Ziege jatkoi apuvalmentajana, kunnes joulukuussa 2008 sai potkut apuvalmentajan tehtävistään Gladbachin jäätyä syyskauden jälkeen viidenneksi. Meyer sai kuitenkin jatkaa tehtävässään. Co- Trainer Ziege schmeißt hin Toukokuussa 2010 Ziegestä tuli 2. Bundesliigassa pelaavan Arminia Bielefeldin päävalmentaja. Ziege ist neuer Trainer von Arminia Bielefeld Menestys Arminian peräsimessä jäi kuitenkin kehnoksi ja seura vajosi syyskaudella 2010 sarjan hännille. Ziegen potkuista puhuttiin lähes koko syksyn ajan, kunnes seura lopulta antoi hänelle lähtöpassit marraskuun alussa. Seura majaili 2. Bundesliigan jumbosijalla kerättyään vain neljä pistettä 11 kierrokselta. Arminia besiegelt Ziege-Schicksal == Lähteet == Luokka:Saksalaiset jalkapalloilijat Luokka:Vuonna 1972 syntyneet Luokka:Elävät henkilöt Luokka:Jalkapallon Euroopan mestarit
When the Empire Falls (albumi)

When the Empire Falls on heavy metal -yhtye When the Empire Fallsin esikoisalbumi. Se julkaistiin helmikuussa 2008. Albumilta julkaistiin singlenä kappaleet "The Blood In Your Hands" ja "When The Empire Falls". ==Kappaleet== # # # # # # # # # # # ==Singlet== ==Kokoonpano== * Tommi Tanhuanpää – laulu * Rami Jämsä – kitara * Markus Härkönen – kitara * Ville Wacklin – basso * Rolle Markos – rummut == Arvostelut == * Imperiumi: 7/10 * Soundi: ==Lähteet== == Aiheesta muualla == * * Luokka:Vuoden 2008 esikoisalbumit Luokka:Suomalaiset metallialbumit
Mihailovin tykistöakatemia

Mihailovin tykistöakatemia () on Pietarissa toimiva sotilasakatemia. Koulu on yksi Venäjän arvostetuimpia sotilasoppilaitoksia. Mihailovin tykistökoulu sai vuonna 1849 nimen suuriruhtinas Mihail Pavlovitšin mukaan. Vuonna 1855 koulun upseeriluokista muodostettiin Mihailovin tykistöakatemia. Neuvostoaikana, vuoteen 1995 asti koulu tunnettiin nimellä M. I. Kalininille nimetty Leningradin tykistöakatemia (), Mihail Kalinin'in mukaan. Akatemian johtaja oli vuosina 1867–1878 Axel GadolinOtavan Iso tietosanakirja, Otava 1968, osa 2, p. 1599. Koulun oppilaita ovat olleet mm. suomalaiset kenraali Vilho Nenonen, eversti Arno Almqvist ja everstiluutnantti Lennart Forstén, sekä tsetseenikenraali ensimmäisessä Tsetsenian sodassa Aslan Mashadov. ==Lähteet== Luokka:Sotilaskoulutus Luokka:Pietarin yliopistot ja korkeakoulut
Bob Gibson

pienoiskuva|Bob Gibson Pack Robert ”Bob” Gibson (9. marraskuuta 1935 Omaha, Nebraska – 2. lokakuuta 2020Bob Gibson, Hall of Famer and Cardinals legend, dies at 84) oli yhdysvaltalainen baseballpelaaja, jonka pelipaikka oli syöttäjä. Hän pelasi Major League -tasolla St. Louis Cardinalsissa vuosina 1959–1975 ja voitti kahdesti World Seriesin. Gibson sai vuonna 1968 National Leaguen ”arvokkaimman pelaajan palkinnon”. Hän kuuluu vuonna 1999 valittuun vuosisadan tähdistöjoukkueeseen. Hän voitti Cy Young -palkinnon 1968 ja 1970 sekä Babe Ruth -palkinnon 1964. Lisäksi hänelle myönnettiin Gold Glove perättäisinä vuosina 1965–1973. St. Louis Cardinals on jäädyttänyt Gibsonin pelipaidan numeron 45. Hänet kelpuutettiin vuonna 1981 Baseball Hall of Fameen. Hän kuuluu 3 117 strikeoutillaan niin kutsuttuun 3 000 strikeoutin kerhoon. == Lähteet == Luokka:Yhdysvaltalaiset baseballpelaajat Luokka:Vuonna 1935 syntyneet Luokka:Vuonna 2020 kuolleet
HR 4796A

HR 4796A on tähti eteläisellä taivaalla, Kentaurin tähdistössä. Tähti saattaa näkyä hyvin suotuisissa oloissa paljain silmin pisteenä mutta paremmin kiikarilla. Eteläisen sijaintinsa takia tähti ei näy Suomessa. Se sijaitsee noin 220 valovuoden etäisyydellä meistä. HR 4796A on nuori tähti, jonka iäksi arvioidaan vain noin 8 miljoonaa vuotta. Se on noin kaksi kertaa Aurinkoa massiivisempi ja noin kaksikymmentä kertaa kirkkaampi. Tähdellä on seuralaisenaan punainen kääpiötähti, jonka näennäinen kirkkaus on HR 4796 B Spektriluokan M2.5 V kumppanihttp://simbad.u-strasbg.fr/simbad/sim- id?Ident=CCDM%20J12360-3952%20A. Sen etäisyys päätähdestä on 500 AU. == Tähden pölykiekko == Vuonna 1991 HR 4796A:n ympäriltä löydettiin protoplanetaarinen kiekkohttp://cougar.jpl.nasa.gov/HR4796/harvard.html , jossa on ainetta noin 1026-1027 grammaa. Infrapunaemission perusteella on päätelty, että kiekon efektiivinen lämpötila on noin 78 K ja se muodostuu hiukkasista, joiden läpimitta vaihtelee noin mikrometristä muutamiin kymmeniin mikrometreihin. Koska pienemmät hiukkaset ajautuisivat kuitenkin nopeasti pois tähden läheisyydestä, jonkin mekanismin on tuotettava niitä jatkuvasti lisää. Käytännössä tällaisen tarjoavat kiekossa tapahtuvat planetesimaalien väliset törmäykset. Kiekossa sironneen valon perusteella hiukkaset muodostuvat silikaattien lisäksi orgaanisista yhdisteistä, jotka muistuttanevat paljon mm. Titanilla esiintyviä toliineja.http://arxiv.org/abs/0712.3283 Tähteä kiertävä pöly ulottuu 100 AU:n päähän ulottuvaan renkaaseen asti. ==Lähteet== Luokka:Kaksoistähdet Luokka:A-spektriluokan pääsarjan tähdet Luokka:M-spektriluokan pääsarjan tähdet
Barbro Ahonen

Barbro Linnea Ahonen (o.s. Lindström, s. 5. helmikuuta 1953 Helsinki) on entinen suomalainen pikajuoksija. Ahosen päämatka oli 400 metrin juoksu, jossa hän voitti ulkoradoilla Suomen mestaruuden vuonna 1977. Sisäradoilla hän voitti matkan Suomen mestaruuden kolme kertaa. Ahonen saavutti SM-mitaleja myös 200 metrin juoksussa ja 400 metrin aitajuoksussa. Hän edusti seuroja Esbo Idrottsförening ja Karis Idrottsklubb. ==Saavutukset== Ulkoradat: *400 metrin juoksu **Suomen mestari: 1977 **SM-hopea: 1980 **SM-pronssi: 1978, 1979, 1982 *200 metrin juoksu **SM-hopea: 1980 *400 metrin aitajuoksu **SM-pronssi: 1979 Sisäradat: *400 metrin juoksu **Suomen mestari: 1977, 1979, 1980 ==Ennätykset== Ulkoradat: *200 metrin juoksu: 24,08 (1980), 24,0 (1980, käsiaika) *400 metrin juoksu: 53,3 (1980, käsiaika) *400 metrin aitajuoksu: 59,8 (1979, käsiaika) Sisäradat: *400 metrin juoksu: 54,19 (1979) ==Lähteet== * * Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1953 syntyneet Luokka:Elävät henkilöt
Marvin Williams

Marvin Gaye Williams, Jr. (s. 19. kesäkuuta 1986) on yhdysvaltalainen koripalloilija. Hän syntyi Bremertonissa, Washingtonissa, ja pelasi Bremerton High Schoolin jälkeen yliopistotason koripalloa Pohjois-Carolinan yliopistossa (Chapel Hill). Williams oli ensimmäisen kierroksen toinen NBA-varaus vuonna 2005. Hän edusti Atlanta Hawksia vuosina 2005–2012 ja Utah Jazzia vuosina 2012–2014. Vuodesta 2014 hän on edustanut Charlotte Hornetsia. Williams on 2,06 metrin mittainen. == Lähteet == Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Ryan Sheckler

Ryan Allen Sheckler (s. 30. joulukuuta 1989 San Clemente, Kalifornia Viitattu 23.10.2013.) on yhdysvaltalainen ammattilaisrullalautailija. Ryan siirtyi ammattilaiseksi ollessaan 13-vuotias ja on voittanut monia palkintoja. Ryan Sheckler on esiintynyt pääosassa omassa Life of Ryan -tositelevisiosarjassaan MTV:llä. ==Yksityiselämä== Sheckler syntyi San Clementessä, Kalifornian osavaltiossa. Hänellä on kaksi nuorempaa veljeä, Shane ja Kane. Hänen perheeseensä kuuluu myös manageri-äiti Gretchen ja isä Randy, jotka ovat eronneet. Ensimmäisen kerran Sheckler nousi isänsä skeittilaudalle ollessaan vasta puolentoista vuoden ikäinen. Kolme vuotta hän kantoi skeittilautaa aina mukanaan, kunnes hän pyysi neljävuotiaana itselleen oman ensimmäisen lautansa. ==Ura== Sheckleristä tuli 13-vuotiaana ammattilainen voitettuaan X Games -nimisen kisatapahtuman vuonna 2003. Samana vuonna hän voitti myös Gravity Games-, Vans Triple Crown- ja Slam City Jam -kilpailut. Ryan Sheckler on ansioitunut myös CASL (California Amateur Skateboarding League) -seurassa, johon hän liittyi kesällä 1995. Sheckler on tehnyt ennätyksen voittamalla kolme AST Dew Touria peräkkäin. Vuonna 2008 Sheckler voitti X Games -kisat toisen kerran. Kahdeksantoistavuotiaana Sheckler saavutti neljännen sijan Maloof Cup -kilpailussa. Sheckler voitti kolmannen kerran X Gamesin vuonna 2010. ==Life of Ryan== Life of Ryan on MTV:llä esitetty tositelevisiosarja, joka seuraa Shecklerin elämää. Sarjan nimi on saanut vaikutteita Monty Python -ryhmän elokuvasta Brianin elämä (Life of Brian). Sarjaa on tehty kolmen tuotantokauden verran. Ensimmäisen tuotantokauden esittäminen alkoi Yhdysvalloissa elokuussa 2007, toinen tuotantokausi tammikuussa 2008 ja kolmas tuotantokausi tammikuussa 2009. Kahden ensimmäisen kauden aikana jaksoja on ilmestynyt yhteensä 23, ja yhden jakson pituus on 22 minuuttia. ==Lähteet== ==Aiheesta muualla== *Virallinen kotisivu *MTV: Life Of Ryan - Ryan Shecklerin esittely *Life of Ryan IMDb-sivustolla Luokka:Yhdysvaltalaiset rullalautailijat Luokka:Vuonna 1989 syntyneet Luokka:Elävät henkilöt
Andrew Bogut

Andrew Michael Bogut (s. 28. marraskuuta 1984) on australialainen koripalloilija. Bogut syntyi kroatialaisille maahanmuuttajavanhemmille Melbournessa ja pelasi yliopistotasolla Utahissa. Bogut, 213-senttinen sentteri, sai vuonna 2005 vuoden parhaan yliopistopelaajan Naismith College Player of the Year -palkinnon. Bogut aloitti NBA-uransa vuonna 2005 hänet tuon vuoden varaustilaisuuden ensimmäisellä vuorolla varanneessa Milwaukee Bucksissa. Hänet valittiin tulokaskaudellaan NBA:n tulokkaiden ykköstähdistöön ja kaudella 2009–2010 NBA:n kolmostähdistöön. Hän sijoittui jälkimmäisellä NBA:n torjuntatilaston toiseksi ja saavutti ammattilaisvuosiensa parhaan pistekeskiarvon 15,9. Kaudella 2010–2011 hänen torjuntakeskiarvonsa 2,6 oli koko liigan paras. Bogut edusti Milwaukee Bucksia seitsemällä kaudella. Maaliskuussa 2012, kesken kauden 2011–2012, hän ja Stephen Jackson siirtyivät Golden State Warriorsiin pelaajakaupassa, jossa Bucks sai vaihdossa Kwame Brownin, Monta Ellisin ja Ekpe Udohin. Bogut voitti Warriorsissa ensimmäisen NBA-mestaruutensa vuonna 2015. Keväällä 2016 Warriors ylsi jälleen loppuotteluihin Cavaliersia vastaan. Bogut loukkaantui viidennessä loppuottelussa, ja hänen puuttumisensa heikensi Warriorsin korinaluspeliä.http://www.iltasanomat.fi/koripallo/art-2000001202480.html Sittemmin Bogut on edustanut Dallas Mavericksia, Cleveland Cavaliersia ja syyskuusta 2017 Los Angeles Lakersia. Hän pelasi välillä kotimaassaan Sydney Kingsin joukkueessa mutta palasi maaliskuussa 2019 NBA:han Golden State Warriorsin joukkueeseen. Bogut kuului Australian koripallomaajoukkueeseen muun muassa Ateenan kesäolympialaisissa 2004, Japanin MM-kilpailuissa 2006, Pekingin kesäolympialaisissa 2008, Rio de Janeiron kesäolympialaisissa 2016 ja Kiinan MM-kilpailuissa 2019. == Lähteet == == Aiheesta muualla == Luokka:Australialaiset koripalloilijat Luokka:Vuonna 1984 syntyneet Luokka:Elävät henkilöt
9×19 mm Parabellum

9×19 mm Parabellum (C.I.P.:n nimitys 9 mm Lugerhttps://web.archive.org/web/20120606081822/http://www.intermin.fi/intermin/images.nsf/files/33CA651FED8A01F0C2256FBE003048AF/$file/PIST+REV+IV+haku+02.pdf) on Deutsche Waffen und Munitionsfabrikenin palveluksessa olleen Georg Lugerin aiemmasta 7,65×22 mm Parabellum -patruunasta vuonna 1902 kehittämä patruunatyyppi Parabellum P08 -pistoolia vartenhttp://cartridgecollectors.org/intro9mm/ . 9×19 mm Parabellum -patruunaa käytetään pistoolien lisäksi myös konepistooleissa ja pistoolikaliiperisissa karbiineissa. 9×19 mm Parabellum -patruunan tyhjä hylsy (nalleineen) painaa noin 4,05 grammaa. ==Lähteet== ==Aiheesta muualla== *9 mm Parabellum -sivusto *9 mm Parabellum -patruunoitten keräilysivu Luokka:Patruunat
Raymond Felton

Raymond Bernard Felton, Jr. (s. 26. kesäkuuta 1984) on yhdysvaltalainen koripalloilija. Hän syntyi Marion-nimisessä kaupungissa Etelä-Carolinassa ja pelasi Latta High Schoolin jälkeen yliopistotasolla Pohjois-Carolinan yliopistossa. Felton, 1,85-metrinen pelintekijä, on vuoden 2002 "Naismith Prep Player of the Year" -palkittu. Felton varattiin ensimmäisen kierroksen viidentenä vuoden 2005 NBA-varaustilaisuudessa. Kaudella 2018–2019 hänen seuransa on Oklahoma City Thunder. Hän on pelannut myös Charlotte Bobcatsissa, Denver Nuggetsissa, Portland Trail Blazersissä, New York Knicksissä, Dallas Mavericksissä ja Los Angeles Clippersissä. == Lähteet == Luokka:Yhdysvaltalaiset koripalloilijat Luokka:Vuonna 1984 syntyneet Luokka:Elävät henkilöt
Ma Ying-jeou

Ma Ying-jeou (; s. 13. heinäkuuta 1950 Hongkong) on ollut Kiinan tasavallan eli Taiwanin presidentti vuodesta 2008 vuoteen 2016. Hän on aiemmin toiminut oikeusministerinä, Taipein pormestarina sekä Kuomintang-puolueen puheenjohtajana vuosina 2005−2007. Hän voitti presidentinvaalit maaliskuussa 2008. Man suurimpana saavutuksena pidetään parantuneita suhteita manner- Kiinaan, joka on muun muassa taannut Taiwanille mahdollisuuden päästä mukaan Maailman terveysjärjestön yleiskokoukseen. Kriitikkojen mukaan hän on tosin antanut myös liian paljon myönnytyksiä kansantasavallalle.Ma Ying-jeou - Rauhantekijä? Radio 86. == Kunnianosoituksia == * Pyhien Kristoferin ja Nevisin ritarikunta (Sain Kitts ja Nevis, 2011) * Duarten, Sánchezin ja Mellan ansioritarikunta (Dominikaaninen tasavalta, 2015) * Pro Merito Melitensi -ritarikunta (Maltan ritarikunta, 2015) ==Lähteet== == Aiheesta muualla == Luokka:Taipein pormestarit Luokka:Taiwanin presidentit Luokka:Vuonna 1950 syntyneet Luokka:Elävät henkilöt
Heart of Midlothian FC

Heart of Midlothian Football Club (epävirallisemmin vain Hearts) on jalkapalloseura Skotlannin pääkaupungista Edinburghista. Se perustettiin vuonna 1874 ja sen edustusjoukkue pelaa maan korkeimmalla sarjatasolla, Skotlannin Valioliigassa. Seura oli yksi alkuperäisen Skotlannin liigan perustajista vuonna 1890. Saavutuksinaan sillä on neljä liigamestaruutta, kahdeksan Skotlannin cupin voittoa ja neljä liigacupin voittoa. Heartsin kotistadion on yli 17 000 -paikkainen Tynecastle, joka avattiin jo vuonna 1886. Seuran paikallisvastustaja on Hibernian. Seuran nykyinen pääomistaja on skotlantilainen IT-miljonääri Ann Budge, jonka johtama BIDCO 1874 osti konkurssiin menneiden Ūkio banko investicinė grupėn (ŪBIG) ja Ūkio bankasin omistusosuudet vuonna 2014. ŪBIGia ja Ūkio bankasia johti venäläis- liettualainen Vladimir Romanov, jonka poika Roman toimi Heartsin puheenjohtajana. == Saavutukset == * Skotlannin pääsarjan mestaruus: 4 ** 1894–1895, 1896–1897, 1957–1958, 1959–1960 * Skotlannin cupin voitto: 8 ** 1890–1891, 1895–1896, 1900–1901, 1905–1906, 1955–1956, 1997–1998, 2005–2006, 2011–2012 * Skotlannin liigacupin voitto: 4 ** 1954–1955, 1958–1959, 1959–1960, 1962–1963 == Lähteet == == Aiheesta muualla == * Heart of Midlothianin sivusto Luokka:Edinburghin urheilu Luokka:Skotlantilaiset jalkapalloseurat Luokka:Vuonna 1874 perustetut urheiluseurat
Natalie Cassidy

Natalie Ann Cassidy (s. 13. toukokuuta 1983) on brittiläinen näyttelijä. Hän syntyi Lontoon Islingtonissa ja opiskeli lapsena Anna Scher Theatre Schoolissa. Cassidy tuli tunnetuksi varsinkin roolistaan Sonia Fowlerina televisiosarjassa EastEnders. Hän ilmoitti jättävänsä osan vuonna 2006 ja on sittemmin siirtynyt muihin projekteihin. Cassidy on palkittu kahdella British Soap Awardilla vuosina 2001 ja 2004. Hän osallistui Strictly Come Dancing -ohjelman seitsemännelle kaudelle vuonna 2009. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1983 syntyneet Luokka:Elävät henkilöt
Nuolimonnit

Nuolimonnit (Otocinclus) on eteläamerikkalaisten imumonnien suku, jonka monia lajeja pidetään myös akvaarioissa. Akvaarioharrastajat kutsuvat niitä lempinimellä otot.Sanna Vihavainen (harrastajan sivu) Kalojen tunnistaminen lajilleen on joskus vaikeaa.Aquahobby.com == Koko ja ulkonäkö == Nuolimonnit jäävät pieniksi, yleensä alle viisisenttiseksi. Pienikokoisin laji Otocinclus tapirape kasvaa tuskin 2,5 cm pitkäksi, ja suurinkin, Otocinclus flexilis, on kooltaan vain 5,5 cm. Nuolimonneille tyypillinen vartalonmuoto on litteä ja haarniskoitu, ja suu sijaitsee kokonaan kalan vatsapuolella. == Alkuperä == Nuolimonneja elää luonnossa Etelä-Amerikassa. Akvaariokauppaan tulevat yksilöt on usein kasvatettu Aasiassa. == Käyttäytyminen ja lisääntyminen == Nuolimonnit munivat tahmeita mätimunia, eivätkä huolehdi niistä kudun jälkeen, toisin kuin monet muut monnilajit. Monet lajit ovat varsin arkoja ja sopivat parhaiten rauhallisten lajien seuraan akvaarioon, jossa on piilopaikkoja.Fishlore Vaikka nuolimonnit ovat pienikokoisia, niille suositellaan melko isoa akvaariota, jotta veden laatu pysyy varmasti hyvänä.Faunatar == Vesiolot ja ravinto == Nuolimonneille sopii kirkas, virtaava ja hapekas vesi, jonka lämpötila on 21–28 astetta ja pH 6–7,5. Ravintona on pääasiallisesti kasvispitoinen ruoka.Sanna Vihavainen (harrastajan sivu) == Lähteet == == Aiheesta muualla == * *Planet Catfish kuvagalleria eri lajeista Luokka:Imumonnit Luokka:Akvaariokalat
Antinous (tähdistö)

Antinous on nykyään käytöstä poistunut tähdistö, joka sijaitsi Kotkan eteläpuolella. Tähdistön loi Rooman keisari Hadrianus mahdollisesti itsemurhan tehneen rakastajansa Antinouksen muistoksi vuonna 132.http://www.pa.msu.edu/people/horvatin/Astronomy_Facts/obsolete_pages/antinous.htm Myöhemmissä lähteissä tähdistö liitettiin myös kreikkalaisessa tarustossa esiintyneeseen Ganymedekseen, jonka kotka katkoi Olympokselle palvelemaan jumalia. Almagestissä Ptolemaios mainitsee Antinouksen kuudesta tähdestä muodostuvana asterismina, muttei antanut sille tähdistön asemaa.http://www.ianridpath.com/startales/antinous.htm http://www.fillingthesky.com/Docs/PDF/Hevelius/sct150.pdf == Lähteet == Luokka:Entiset tähdistöt
Tore Edman

Tore Edman (25. heinäkuuta 1904Arponen, ym., s. 265 Arvika, Värmlanti, Ruotsi – 16. kesäkuuta 1995) oli ruotsalainen mäkihyppääjä, joka kilpaili 1920- ja 1930-luvuilla. Edman voitti vuonna 1927 Cortina d'Ampezzon MM-kilpailuissa, joihin norjalaiset eivät osallistuneet, normaalimäen kilpailussa kultaa ja samana vuonna Ruotsin mestaruuden. == Lähteet == * === Viitteet === == Aiheesta muualla == * Luokka:Ruotsalaiset mäkihyppääjät Luokka:Vuonna 1904 syntyneet Luokka:Vuonna 1995 kuolleet
Wolfgang Nordwig

Wolfgang Nordwig (s. 27. elokuuta 1943 Chemnitz) on itäsaksalainen seiväshyppääjä. Hän voitti kultaa seiväshypyssä vuoden 1972 kesäolympialaisissa Münchenissä tuloksella 550 cm. Neljä vuotta aiemmin Méxicon olympialaisissa hän sijoittui pronssille tuloksella 540 cm. Hän voitti Euroopan mestaruuden ulkoradoilla vuosina 1966 (510 cm), 1969 (530 cm) ja 1971 (535 cm). Hän voitti sisäratojen Euroopan-mestaruuden vuosina 1968, 1969, 1971 ja 1972 . Nordwig paransi kahdesti seiväshypyn maailmanennätystä: 545 cm Itä- Berliinissä 17.6.1970 ja 546 cm Torinossa 3.9.1970. Seuratasolla Nordwig edusti SC Motor Jenaa. Hänen valmentajansa oli Arthur Linss. ==Lähteet== Luokka:Itäsaksalaiset seiväshyppääjät Luokka:Itäsaksalaiset olympiavoittajat Luokka:Vuonna 1943 syntyneet Luokka:Elävät henkilöt
Suojelijat

Suojelijat on 10-osainen draamasarja, joka esitettiin Nelosella keväällä 2008. Sarja kertoo yhdeksästä vartijasta ja yhdestä kultasepänliikkeen omistajasta. Jokainen jakso nähdään aina eri henkilön näkökulmasta. Sarjan tapahtumat nivoutuvat suurin piirtein samaan vuorokauteen. Sarjan tunnusmusiikkina kuultiin Herra Ylpön & Ihmisten kappale Kleopatra. ==Jaksot== |} == Näyttelijät == == Tuotantotiedot == Ohjaus: JP Siili, Dome Karukoski, Joona Tena, Rike Jokela Käsikirjoitus: Veli-Pekka Hänninen, Harri Virtanen Kuvaus: Jarkko T. Laine, Timo Heinänen, Pini Hellstedt, Seppo Louhi Ääni: Juha Hakanen Lavastus: Tapio Schultz Puvustus: Marjo Federley Maskeeraus: Marjo Federley Leikkaus: Jussi Lehto, Joona Louhivuori, Jyrki Levä Musiikki: Kalle Sinkkonen Kuvaukset: 26.2. - 13.6.2007 Budjetti: 1 070 000 € (SES 100 000 €) Rahoittava TV-yhtiö: Nelonen Tuotantopäällikkö: Olga Pohjola Tuotanto: Marko Talli Tuotantoyhtiö: Filmiteollisuus Fine == Lähteet == == Aiheesta muualla == * Nelosen Suojelijat-sivusto * Filmiteollisuuden Suojelijat -tietosivusto * Suomen elokuvasäätiön Suojelijat -tietosivu * Luokka:2000-vuosikymmenen suomalaiset draamasarjat Luokka:Nelosen televisio-ohjelmat
Malus (tähdistö)

Masto (lat. Malus) oli asterismi, joka kuului osana historialliseen Argo- laivan tähdistöön. Ranskalainen Nicolas Louis de Lacaille yhdisti Maston tähdet Kompassin tähdistöön vuosien 1750-1754 välillä.http://www.pa.msu.edu/people/horvatin/Astronomy_Facts/obsolete_pages/malus.htm == Lähteet == Luokka:Entiset tähdistöt
Michael T. Weiss

Michael Terry Weiss (s. 2. helmikuuta 1962 Chicago, Illinois) on yhdysvaltalainen näyttelijä, joka tunnetaan parhaiten televisiosarjasta Kameleontti. ==Ura== Weiss aloitti näyttelemisen jo hyvin nuorena esiintyen paikallisissa televisiomainoksissa. Vuonna 1980 hän sai ensimmäisen elokuvaroolinsa elokuvassa Tavallisia ihmisiä, mutta hänen nimeään ei mainittu lopputeksteissä. Valmistuttuaan Collegesta Weiss sai ensimmäisen merkittävän roolinsa vuonna 1985 televisiosarjasta Päivien viemää. Hän esiintyi aina vuoteen 1990 asti, jonka aikana Weiss palkittiin Soap Opera Digest -palkinnolla vuonna 1988. Samalla hän työskenteli hetken aikaa henkilökohtaisena kunto-ohjaajana. Vuonna 1996 Weiss sai uransa merkittävämmän roolin televisiosarjasta Kameleontti, jossa hän esitti pääroolia Jarodia. Sarjan aikana Weiss sai muun muassa Saturn-ehdokkuuden. Sarjan loputtua vuonna 2000, siitä ilmestyi vielä kaksi elokuvaa Kameleontti ja The Pretender: Island of the Haunted. Näiden jälkeen Weiss on esiintynyt vierailevissa rooleissa muun muassa televisiosarjassa Yli synkän virran. ===Ääninäyttelijänä=== 2000-luvulla Weiss on tehnyt muutamia äänirooleja, joista merkittävin on ollut Tarzan, jota hän ääninäytteli elokuvassa Tarzan & Jane, sekä piirrossarjassa Disneyn Tarzanin legenda. Weiss oli myös Justice Leaguen kaksi osaisessa jaksossa " A Knight of Shadows" Etriganin/Jason Bloodin äänenä vuonna 2002. Kolme vuotta myöhemmin hän uusi roolinsa Justice League Unlimitedissä. ==Aiheesta muualla== * Michael T. Weiss Archive * The Most Unofficial Michael T. Weiss WebPage * Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1962 syntyneet Luokka:Elävät henkilöt
Officina Typographica

Kirjapaino (lat. Officina Typographica) on käytöstä poistunut tähdistö, joka sijaitsi Ison koiran vieressä, lähinnä nykyisen Peräkeulan tähdistön alueella. Himmeän tähdistön loi 1700-luvun lopulla saksalainen Johann Bode yhtenä monista merkittäville teknisille keksinnöille omistetuista tähdistöistään. Kirjapainon tähdistö on esiintynyt tähtikartastoista ainakin Boden Uranographiassa, muttei koskaan vakiintunut ja jäi pian kokonaan pois käytöstä.http://www.pa.msu.edu/people/horvatin/Astronomy_Facts/obsolete_pages/officina_typographica.htm http://www.ianridpath.com/startales/officina.htm == Lähteet == Luokka:Entiset tähdistöt
Left Behind

Left Behind voi tarkoittaa ainakin seuraavia: * Viimeisten päivien vaellus (Left Behind), Tim LaHayen ja Jerry B. Jenkinsin kirjasarja * Kadotettu maailma (Left Behind), kirjasarjaan perustuva elokuva vuodelta 2000 ** Kadotettu maailma 2 (Left Behind II: Tribulation Force), jatko-osa vuodelta 2002 ** Kadotettu maailma (Left Behind: World at War), jatko-osa vuodelta 2005 * Kadotettu maailma (Left Behind), niin ikään LaHayen ja Jenkinsin kirjoihin perustuva elokuva vuodelta 2014 * ”Left Behind”, Slipknot-yhtyeen kappale vuodelta 2001 * The Last of Us: Left Behind, The Last of Us -videopelin lisäosa vuodelta 2014.
Coup de main

Coup de main (monikko coups de main ) on nopea hyökkäys, jolla nopeuden ja yllätyksen turvin tavoite saavutetaan yksittäisellä iskulla. Yhdysvaltain puolustusministeriö määrittelee tämän seuraavasti: "An Offensive operation that capitalizes on surprise and simultaneous execution of supporting operations to achieve success in one swift stroke." Alun perin termillä tarkoitettiin rintamahyökkäystä eikä tykistöiskua. Toisessa maailmansodassa liittoutuneiden ensimmäinen Normandian maihinnousun aikainen maahanlasku Pegasus-sillalle on hyvä esimerkki coup de mainista == Lähteet == == Aiheesta muualla == * * Luokka:Taistelutaktiikat
Machina Electrica

Sähkögeneraattori () on käytöstä poistunut tähdistö. Se oli yksi saksalaisen Johann Boden vuoden 1800 tienoolla luomista tähdistöistä, joiden inspiraationa olivat merkittävät tekniset ja tieteelliset keksinnöt. Sähkögeneraattorin tähdistö sijaitsi Valaskalan eteläosassa. Toisin kuin Nicolas Louis de Lacaillen teknisten laitteiden mukaan nimeämät tähdistöt, Boden tähdistöt eivät koskaan saavuttaneet merkittävää suosiota ja myös Sähkögeneraattori jäi pian kokonaan pois käytöstä. == Lähteet == Luokka:Entiset tähdistöt
Charles Gray

Charles Gray, aik. Donald Marshall Gray, (29. elokuuta 1928 Bournemouth, Hampshire – 7. maaliskuuta 2000) oli englantilainen näyttelijä. Hän näytteli muun muassa Julius Caesaria sarjassa nimeltä Julius Caesar. James Bond -elokuvassa Timantit ovat ikuisia Gray esitti Bondin vastustajaa Ernst Stavro Blofeldia. Toisessa Bond-elokuvassa Elät vain kahdesti hän esitti sivuroolihahmo Dikko Hendersonia. Gray on esittänyt myös Sherlock Holmesin seikkailut-televisiosarjassa Mycroft Holmesia sekä ollut kertojana vuoden 1975 The Rocky Horror Picture Showsa. Gray teki myös uran myös teatterinäyttelijänä. == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Vuonna 1928 syntyneet Luokka:Vuonna 2000 kuolleet
Bradykardia

thumb|400px|EKG-nauhassa näkyy bradykardinen rytmi. Bradykardia eli sydämen harvalyöntisyys on rytmihäiriö, jossa sydän lyö liian hitaasti. Sen vastakohta on takykardia eli sydämen tiheälyöntisyys. Bradykardiaksi määritellään tila, jossa leposyke alittaa 60 lyöntiä minuutissa. Yleensä kuitenkin oireita ilmenee vasta sykkeen ollessa alle 50 lyöntiä minuutissa. Bradykardian voi aiheuttaa sinussolmukkeen toimintahäiriö, jonka yleisin syy on sairas sinus -oireyhtymä (). Tällöin sinussolmukkeen solut muodostavat normaalia vähemmän aktiopotentiaaleja. Bradykardia voi johtua myös AV-solmukkeen eli eteis- kammiosolmukkeen johtumishäiriöistä, jotka luokitellaan I-, II (Mobitz I)-, II (Mobitz II)- ja III-asteen AV-katkoksiin. Katkoksen taustalla voi olla sydämen johtorataan vaikuttava sairaus, kuten akuutti sydäninfarkti, sydänlihastulehdus tai jokin muu sydänlihassairaus. Bradykardia voi johtua myös esimerkiksi lisääntyneestä vagusaktivaatiosta tai sykettä hidastavien lääkkeiden (kuten beetasalpaajien) vaikutuksesta. Bradykardian hoitona on sykettä hidastavien lääkkeiden käytön lopettaminen ja taustalla olevan sairauden hoitaminen. Akuuteissa tilanteissa voidaan käyttää sykettä nopeuttavia lääkkeitä, kuten atropiinia tai isoprenaliinia. Tietyissä tilanteissa bradykardian hoidoksi voidaan asentaa sydämentahdistin. ==Lähteet== Luokka:Kardiologia Luokka:Sydän- ja verisuonitaudit Luokka:Seulonnan keskeiset artikkelit
Villit Marjaset – elokuva

Villit Marjaset – elokuva (The Wild Thornberrys Movie) on vuonna 2002 ensi- iltansa saanut yhdysvaltalainen Oscar-ehdokkuuden saanut animaatioelokuva, joka perustuu saman nimiseen televisiosarjaan Villit Marjaset. Elokuvan ohjasivat Cathy Malkasian ja Jeff McGrath, ja käsikirjoitti Kate Boutilier. Pääosassa ääninäyttelivät muun muassa Lacey Chabert, Tom Kane, Tim Curry ja Lynn Redgrave. Suomessa elokuva julkaistiin suoraan DVD:lle vuonna 2004 ja sitä on esitetty myös televisiossa Nelosella vuosina 2007 ja 2008. ==Juoni== Perhe nimeltä Villit Marjaset on matkustanut Afrikkaan kuvaamaan luonto- ohjelmaa. Perheen tytär Eliza (Lacey Chabert) huomaa, että eräs šamaani (Kevin Michael Richardson) on antanut hänelle kyvyn puhua eläinten kanssa, mutta hän ei saisi kertoa kenellekään kyvystään. Myöhemmin Eliza huomaa salametsästäjien jahtaavan norsulaumaa sähköistetyllä aidalla, jonka myötä hän yrittää pysäyttää ystävänsä simpanssi Darwinin (Tom Kane) kanssa salametsästäjien aikeet. ==Äänirooleissa== ==Aiheesta muualla== * Telvis.fi Luokka:Vuoden 2002 yhdysvaltalaiset elokuvat Luokka:Yhdysvaltalaiset animaatioelokuvat Luokka:Nickelodeonin elokuvat
Kääpiöhuitti

Kääpiöhuitti (Zapornia pusilla) on hyvin pieni rantakana, pienempi kuin pikkuhuitti. Se on Suomessa harvinainen vierailija ja täysin rauhoitettu.Asetus Euroopan luonnonvaraisen kasviston ja eläimistön sekä niiden elinympäristön suojelusta tehdyn yleissopimuksen voimaansaattamisesta == Koko ja ulkonäkö == Kääpiöhuitti on pikkuhuitin näköinen, mutta vain 16–18 cm pitkä, kun pikkuhuitti on pari senttiä isompi. Vatsapuoli on vaalea, selkäpuoli tumma, naaraan rinta on ruskeansävyinen, koiraan harmaampi. Koirailla ja nuorilla on ruskeassa selässään valkeita pilkkuja. ==Levinneisyys== Kääpiöhuitti pesii Itä-Euroopassa ja Aasiassa. Se on muuttolintu ja talvehtii Afrikassa ja Kaakkois-Aasiassa. Suomessa lajia nähtiin 11 kertaa vuosina 1981–2003 - siis keskimäärin joka toinen vuosi.Kääpiöhuitti == Elinympäristö == Kääpiöhuitti on kosteikkojen laji. == Lisääntyminen == Kääpiöhuitti pysyy pesimäaikana ihmisen näkymättömissä, ja tekee tyypillisesti 4–8 munaa. == Ravinto == Kääpiöhuitti syö hyönteisiä matalasta rantavedestä, ja etsii niitä näköhavaintojensa avulla. == Lähteet == == Aiheesta muualla == * Luokka:Pikkuhuitit
Haarukka (shakki)

Haarukalla tarkoitetaan shakissa siirtoa, jolla uhataan yhdellä nappulalla samanaikaisesti kahta tai useampaa vastapelaajan nappulaa. Haarukointi on erityisen hyvä siirto, koska vastustajan on vaikea suojata tai siirtää turvaan usea nappula yhdellä siirrolla. Haarukka voidaan nimetä sen nappulan mukaan, joka uhkaa muita nappuloita. Esimerkiksi ratsun suorittama haarukka on ratsuhaarukka ja sotilaan sotilashaarukka. Ratsulla tehty haarukka johtaa usein kvaliteetin eli laadun voittamiseen, jolla tarkoitetaan tornin saamista kevyestä upseerista. ==Aiheesta muualla== * Chess Tactics Repository - Forks - Kokoelma shakkiongelmia, joissa esiintyy haarukka ==Lähteet== * Hooper, David & Whyld, Kenneth (1992), The Oxford Companion to Chess (second ed.), Oxford University Press, ISBN 0-19-866164-9 Luokka:Shakkitermit
Dante XXI

__NOTOC__ Dante XXI on thrash metal -yhtye Sepulturan kymmenes studioalbumi, joka julkaistiin 14. maaliskuuta 2006. Se on viimeinen Sepulturan julkaisu, jolla soittaa rumpali Igor Cavalera ja yhtyeen neljäs studioalbumi ilman laulaja-kitaristi Max Cavaleraa. == Kappaleet == # # # # # # # # # # # # # # # == Kokoonpano == * Derrick Green – laulu, rytmikitara * Paulo Jr. – basso, taustalaulu * Igor Cavalera – rummut, lyömäsoittimet * Andreas Kisser – soolokitara, taustalaulu == Arvostelut == * About.com: About.com: Album review * AllMusic: AllMusic review * Alternative Press: Alternative Press: Album review * Imperiumi.net: 9+/10Imperiumi.net: Levyarvio * Soundi: Soundi: Levyarvio * Stylus Magazine: C–Stylus Magazine: Album review == Lähteet == == Aiheesta muualla == * * Luokka:Sepulturan albumit Luokka:Vuoden 2006 albumit
Tekken (videopeli)

Tekken on Namcon ja julkaisema taistelupeli, joka on Tekken-pelisarjan ensimmäinen osa. Peli julkaistiin kolikkopelinä vuonna 1994 ja maaliskuussa 1995 se ilmestyi PlayStationille. Tekken oli ensimmäinen yli miljoona kappaletta myynyt PlayStation-peli. == Pelaaminen == Monen muun tappelupelin tavoin Tekkenissä valitaan usean hahmon kokoonpanosta yksi taistelija, jolla otellaan kasvoikkain yksi kerrallaan ilmestyvien vastustajien kanssa. Olennainen osa pelin ja sen seuraajien taistelumekaniikka on myös se, että kutakin pelihahmon raajaa vastaa yksi pelinäppäin; esimerkiksi PlayStation- sovituksessa ympyränäppäintä painettaessa hahmo potkaisee oikealla jalallaan. Yksinpelin tavoitteena on voittaa Heihachi Mishiman järjestämä Iron Fist -turnaus, joka koostuu yhdeksästä taistelusta. Voittamalla turnauksen eri hahmoilla pelaaja saa lisää taistelijoita kahdeksan alkuvaihtoehdon lisäksi. Peliympäristöinä toimivat eri puolilla maailmaa sijaitsevat tunnetut kaupungit ja nähtävyydet, kuten Angkor Wat, Kioto, Ateenan Akropolis ja Chicago. Oletusasetuksissa pelin ottelut jakautuvat kahteen 40 sekuntia kestävään erään, joiden määrää ja kestoa voidaan myös erikseen nostaa tai laskea. Jokaisen erän jälkeen hahmojen elämäpalkit uusiutuvat. == Tarina == Heihachi Mishima, mahtava ja armoton Mishima Zaibatsu -organisaation omistaja, on ilmoittanut pitävänsä King of the Iron Fist Tournament -nimisen taisteluturnauksen. Palkinnoksi turnauksen voittajalle on luvassa miljardi dollaria. Tapahtumaan osallistuu kahdeksan eri taistelulajien taitajaa ympäri maailmaa. Yksi heistä on voittamaton maailmanmestari, joka ei ole ollenkaan kiinnostunut turnauksen rahapalkinnosta, vaan hän haluaa kostaa Heihachille. Tämä mies on nimeltään Kazuya Mishima, Heihachi Mishiman poika. Heihachi heitti viisi vuotta vanhan poikansa alas jyrkänteeltä, mutta pahat voimat säilyttivät Kazuyan hengissä. Tästä silti katkeroituneena Kazuya vannoo kuolemaa Heihachille. Muita turnaukseen osallistuvia henkilöitä ovat muun muassa Paul Phoenix, Marshall Law, Yoshimitsu, Nina Williams, King, Jack ja Michelle Chang. == Hahmot == === Aloitushahmot === * Kazuya Mishima * King * Nina Williams * Paul Phoenix * Michelle Chang * Marshall Law * Yoshimitsu * Jack === Avattavat hahmot === * Lee Chaolan * Anna Williams * Kuma * Kunimitsu * Armor King * Wang Jinrei * Prototype Jack * Ganryu * Heihachi Mishima * Devil (Kazuya Mishiman toinen puku) == Lähteet == == Aiheesta muualla == * * Luokka:Tekken-pelit Luokka:Vuoden 1994 videopelit Luokka:Kolikkopelit Luokka:PlayStation-pelit Luokka:PlayStation Network -pelit
Yi Jianlian

Yi Jianlian (; s. 27. lokakuuta 1987 Heshan) on kiinalainen koripalloilija. Yi on pelannut kiinalaisessa Guangdong Southern Tigersissa useiden palkintojen arvoisesti ja vuosina 2007–2012 NBA:ssa, johon hänet varattiin vuoden 2007 varaustilaisuudessa.Basketball-Reference.com Yi on edustanut Kiinan miesten maajoukkuetta muun muassa Ateenan 2004, Pekingin 2008 ja Lontoon 2012 kesäolympialaisissa.Olympics at Sports-Reference.com Yin todellinen ikä on ollut kiistan kohteena: hän on syntynyt virallisesti vuonna 1987 mutta eräiden lähteidenhttp://sports.sohu.com/20081219/n261307196.shtml mukaan jo vuonna 1984. == Lähteet == * Yi Jianlian Bio, Stats and Results Olympics at Sports- Reference.com * Yi Jianlian NBA Stats Basketball-Reference.com === Viitteet === == Aiheesta muualla == * Profiili FIBA Archive Luokka:Kiinalaiset koripalloilijat Luokka:Vuonna 1987 syntyneet Luokka:Elävät henkilöt